text: Flotte fælge og fartglade fyre
  29 marts 2013 kl. 17.02
  Der er streetrace på havnen i Esbjerg langfredag. Her må deltagerne undtagelsevist træde speederen i bund, for i dagens anledning er der 
  ingen fartgrænser eller bødetrusler.
  Havnen i Esbjerg er afspærret så bilisterne kan gi' den gas uden risiko for andres liv og lemmer. Næste år får de fartglade unge en rigtig racerbane at boltre sig på ude på den gamle Korskrobane.
  Banen på havnen er 201 meter lang. To biler kører om kap med hinanden ad gangen. Deltagerne kan blive ved lige så længe de gider.
  